《送黄爱梅过西湖》
宋代·熊瑞

紫牡丹开竞洛豪，春风吹面看栽桃。
琼琚多少非初服，却笑梅栽不入骚。
朱顶千年去不回，两峰南北白云堆。
谁人得似黄公子，不爱闲栽尚爱梅。

作者简介：熊瑞，字西玉，号冕山，馀干（今江西馀干西北）人。朝弟。度宗咸淳七年（一二七一）进士，调庐陵教授，迁国子正。宋亡，自号清虚道人。有《瞿梧集》，已佚。事见《养吾斋集》卷一○《瞿梧集序》、清同治《馀干县志》卷九。今录诗十七首。